पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के राजधानी में लॉकडाउन है। चप्पे-चप्पे पर पुलिस तैनात है। इसके बावजूद शाहपुरा थाना क्षेत्र में युवक की हत्या की गई। आरोपियों में दो महिलाएं भी शामिल हैं। दोनों मां-बेटी हैं। बताया गया कि मामूली विवाद के चलते वारदात को अंजाम दिया गया है। आरोपी महिला ने युवक के सिर पर पत्थर पटक दिया। यही नहीं, उसके सीने, पेट और गले पर चाकू से वार भी किए। हत्या के पहले युवक से जमकर पिटाई की। पुलिस ने 24 घंटे में महिलाओं समेत 8 आरोपियों को गिरफ्तार कर लिया।
हबीबगंज मल्टी में रहने वाले मोहम्मद आसिफ ने बताया कि वह शुक्रवार रात छोटे भाई तौसिफ (22) के साथ परिचित के यहां दावत खाने गया था। रात करीब 8 बजे दोनों बाइक से लौट रहे थे। 12 नंबर आंगनवाडी के सामने मल्टी व उसके आसपास रहने वाले सावन धारू, रोहित वरदेल, राजा वरदेल, शुभम गिरि, आकाश उर्फ चीनू, सुदा उर्फ विजय ढाकसे ने रास्ता रोक लिया। उन्होंने बाइक से उतारते हुए तौसिफ पर हमला कर दिया।
रोहित वरदेल ने सुअर पकडने वाले फंदे से तौसिफ का गला फंसाकर गिरा दिया। राजा नाम के लड़के ने बके से तौसिफ के सिर में पीछे तरफ मारा। भाई वहीं पर गिर गया, तो सावन धारू उर्फ सागर ने तौसिफ के पेट, सीने व गले में चाकू मारा। उनके साथी शुभम गिरि गोस्वामी, चीनू उर्फ आकाश और विकास ढाकसे ने तौसिफ लात और मुक्कों से मारा।
इस दौरान सुधा गोस्वामी ने पत्थर उठाकर तौसिफ के सिर पर पटक दिया। सुधा की मां शीला बोली- इसे जान से मार दो। खत्म कर दो। आसिफ ने कहा- वह आरोपियों को जानता था।
सुधा के भाई का तौसिफ से विवाद था
आसिफ ने बताया कि सुधा के भाई व सावन धारू से कुछ दिन पहले तौसिफ का विवाद हुआ था। उनके बीच मामूली बात को लेकर झगड़ा हो गया था। राजीनामा हो जाने से किसी ने भी रिपोर्ट नहीं की थी। इसी बात को लेकर इन्होंने भाई तौसिफ को मारा है।
ये आरोपी गिरफ्तार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn